Canḍhi Bima

Canḍhi Bima panèka sala sèttong paningghâlân purbakala è daèra tèngghina tana Dieng. Canḍhi Bima ghâḍhuwân bhângonan sè èsoson ḍâri pa'atân bâto sè kowat.

 Arsitèktur 
Canḍhi Bima ghâḍhuwân okoran ḍèna 4,55 x 4,55 mèter, sè panèka palèng rajâ è antârana canḍhi-canḍhi Dieng laènna. Andi' tampèlan nyongngu' (menonjol), sarta abentu' segi bellu'. Labâng maso'na canḍhi bâḍâ è bâgiyân tèmor. Panampèlan tèllo' sisi laènna ḍâri canḍhi panèka abentu' relung kennengnganna arca. Canḍhi panèka cokop unik èbhânḍingaghi bi' canḍhi-canḍhi laènna, sè è Dieng otabâ è Inḍonèsia kabbhi, amarghâ arsitèkturra paḍâ bi' pan-berampan candhi è Inḍia, iyâ arèya camporan arsitèktur ghâjhâ Inḍia Ḍâjâ bân Inḍia Laok. Bâgiyân ata'na paḍâ bi' shikara sarta abentu' akadhi mangko' sè èlongkopaghi. È bâgiyân ata'na bâḍâ relung kalabân rèlièf cètak sè èsebbhut kudu.

 Parabâdhân 
Canḍhi panèka bâḍâ ḍâlem kabâḍâ’ân sè ta’ saè, è antarana polana pan-berampan kalè bâḍâ parkara panyalèkan arca Kudu sè unik è bâgiyân ata’na kasebbhut, sarta rosak polana solfatara dâri Kabhâ Sikidang.

È taon 2012, Canḍhi Bima èpogher polè bi’ Balai Pelestarian Peninggalan Purbakala Jhâbâ Tengnga. Pamepèghârân panèka èlakonè amarghâ sosonân bâgiyân canḍhi ampon bânnyâ’ sè lappo bân aghisèr polana omor sarta kenning ghetaran, otabâ polana bâḍâ rongghâ sè bisa ḍhâddi sabâb rontona bâgiyân canḍhi.

 Arghâ bân Jâm Bukka' 
Arghâ tikèt maso’ dâ’ wisata Canḍhi Bima panèka Rp15.000,00.

Jâm bukka' pokol 08.00 - 17.00.

 Sombher